**ELŐTERJESZTÉS**

**Szombathel****y Megyei Jogú Város Közgyűlése Gazdasági és Jogi Bizottságának 2022. január 24-i, a Városstratégiai, Idegenforgalmi és Sport Bizottság és a Kulturális, Oktatási és Civil Bizottság 2022. január 25-i ülésére**

**Javaslat a Szent Márton örökség népszerűsítésére benyújtott pályázattal kapcsolatos döntések meghozatalára**

Az Agrárminisztérium a 2022. évben is meghirdette pályázati felhívását a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására. A HUNG-2022 kódú felhívás I. támogatási célterületének a) alpontja a nemzeti értékek bemutatását és népszerűsítését támogatja „nyomtatott és elektronikus kiadványok, honlapok, filmek készítésével”. A pályázható támogatás legalább 1 millió, de legfeljebb 4 millió Ft, és nem igényel önerőt.

A Szent Márton hagyomány fennmaradását, aktív továbbélését elősegítené, ha felkerülne a Szellemi Kulturális Örökség Nemzeti Jegyzékre, ezt követően pedig - a Szent Márton életéhez kötődő más országokkal összefogva – az UNESCO Szellemi Kulturális Örökség részévé válna. Az ehhez szükséges dokumentáció összeállításához többek között audiovizuális bemutató elkészítése is szükséges. A felhívásra benyújtott pályázat – pozitív támogatói döntés esetén - lehetőséget ad az alábbiak megvalósítására:

* a Szent Márton örökség fizikai elemeit, és a hagyomány élő őrzését bemutató kisfilm elkészítése,
* egy, a Szent Márton kultuszt összefoglalóan bemutató leporelló megterveztetése és 2500 példányban történő nyomtattatása,
* az ezekhez szükséges professzionális fotók elkészítése, valamint
* 2022 szeptemberében a Kulturális Örökség Napokhoz és az Ars Sacra Fesztiválhoz kapcsolódóan egy, a látogatók számára nyitott és ingyenes rendezvény, ahol Szent Márton élettörténetéhez kapcsolódó családi foglalkozások, játszóház, workshop mellett bemutatjuk az elkészült kisfilmet, és a Szent Márton hagyomány Szellemi Kulturális Örökség Nemzeti Jegyzék pályázatát.

A szombathelyi Szent Márton hagyomány része mind Szombathely Megyei Jogú Város Értéktárának, mind a Vas Megyei Értéktárnak. Ez előnyt jelent a pályázat bírálatánál.

A pályázat elektronikus rögzítésére 2022. január 17-től van lehetőség, a benyújtására pedig február 2. és március 4. között, azzal, hogy amennyiben a benyújtott pályázatokkal igényelt támogatások összege eléri a célterület keretösszegének 150%-át, a pályázati felület lezárásra kerül.

Az SZMSZ 51. § (3) bekezdés 25. pontja értelmében a Gazdasági és Jogi Bizottság hagyja jóvá az önkormányzat vagy intézményei által benyújtásra kerülő európai uniós, és egyéb pályázatokat, amennyiben azok önrészt nem igényelnek.

Az SZMSZ 52. § (3) bekezdés 10. pontja értelmében a Kulturális, Oktatási és Civil Bizottság a Közgyűlés, a polgármester, az alpolgármesterek, a tanácsnok és a bizottságok kezdeményezésére szakmai véleményt nyilvánít kulturális és művészeti kérdésekben.

Az SZMSZ 54. § (1) bekezdés 5. pontja értelmében a Városstratégiai, Idegenforgalmi és Sport Bizottság véleményezi az önkormányzat vagy intézményei által benyújtásra kerülő európai uniós, és egyéb pályázatokat.

Kérem a Tisztelt Bizottságokat, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2022. január „ ”**

**/: Horváth Soma :/**

**HATÁROZATI JAVASLAT**

**….…./2022. (I.25.) VISB. számú határozat**

A Városstratégiai, Idegenforgalmi és Sport Bizottság megismerte a Hungarikum Bizottság 2022. évi pályázati felhívására történő támogatási kérelem tartalmát, a benyújtással az SZMSZ 54. § (1) bekezdés 5. pontja alapján egyetért.

**Felelősök:** Dr. Nemény András, polgármester

Horváth Soma, alpolgármester

Dr. Károlyi Ákos, jegyző

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** 2022. február 2.

**HATÁROZATI JAVASLAT**

**….…./2022. (I.25.) KOCB. számú határozat**

A Kulturális, Oktatási és Civil Bizottság megismerte a Hungarikum Bizottság 2022. évi pályázati felhívására történő támogatási kérelem tartalmát, a benyújtással az SZMSZ 52. § (3) bekezdés 10. pontja alapján egyetért.

**Felelősök:** Dr. Nemény András, polgármester

Horváth Soma, alpolgármester

Dr. Károlyi Ákos, jegyző

Putz Attila, a Kulturális, Oktatási és Civil Bizottság elnöke

(a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** 2022. február 2.

**HATÁROZATI JAVASLAT**

**….…./2022. (I.24.) GJB. számú határozat**

1. A Gazdasági és Jogi Bizottság megismerte és az SZMSZ 51. § (3) bekezdés 25. pontja alapján jóváhagyja a Hungarikum Bizottság 2022. évi pályázati felhívására történő támogatási kérelem tartalmát, a benyújtással egyetért.

2. A Bizottság felkéri a Polgármestert a benyújtáshoz szükséges intézkedések megtételére.

**Felelősök:** Dr. Nemény András, polgármester

Horváth Soma, alpolgármester

Dr. Károlyi Ákos, jegyző

Bokányi Adrienn, a Gazdasági és Jogi Bizottság elnöke

(a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** 2022. február 2.